Diari Oficial de la Generalitat Valenciana


Sumari del DOGV 4345, del 27-09-2002 (2002/9984)

Notificació a Coalplast. Expedient número 045/2002-A.
-----------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9984


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Coalplast. Expedient número 045/2002-A. [2002/A9984]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener, fa saber al representant legal de Coalplast, SL, amb domicili a Alcoi (Alacant), que s'ha dictat laude en l'expedient 045/2002-A, com a conseqüència del procediment seguit en este, i que no ha pogut ser comunicat per absència, parador desconegut, caducat o refusat
  
El text és el següent:
  
Tribunal: president: Manuel Gálvez Acero, cap del Servici Territorial de Transports d'Alacant. Vocals: Juan Rico Girona, representant de les empreses de transports. Antonio Guardiola Jover, representant dels usuaris. Vocal secretària: Ana Antolín Baigorri.
  
Alacant, 7 de juny de 2002. Sent les 10.00 hores, constituïxen la Junta Arbitral de Transports d'Alacant en la seua seu del carrer Itàlia, número 12, els membres expressats al marge, a fi de dictar laude arbitral sobre la controvèrsia plantejada en l'expedient 045/2002-A, promogut per Cit Servipack, SA, amb domicili a Madrid, contra Coalplast, SL, amb domicili a Alcoi (Alacant), en relació amb la següent reclamació: el no-pagament de ports per servicis realitzats durant els mesos de març i abril de 2001 entre Alcoi i diferents punts de la geografia nacional, per valor de mil cinc-cents setanta-cinc amb cinquanta-sis euros (1.575,56 EUR) més tres amb zero un euros (3,01) per despeses de comissió en la gestió de cobrament d'un pagaré lliurat per la reclamada més interessos de demora en el pagament del deute reclamat. Dóna començament la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta expedient, amb els efectes que determina la vigent legislació més avall arreplegada.
  
Es concedix la paraula al representant de l'actora, Miguel Angel García Valbuena, qui es ratifica en la seua demanda.
  
Així mateix és aportat l'expedient com a prova documental còpia del pagaré que, per valor de dos-centes seixanta-dos mil cent quaranta-dos pessetes (262.142 PTA), equivalents a mil cinc-cents setanta-cinc amb cinquanta-un euros (1.575,51 EUR), i amb data 27.06.01 és entregat per la reclamada a l'actora corresponent a les factures objecte de la reclamació.
  
Considerant la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, ja que afecta les qüestions competencials de les juntes arbitrals de transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent laude: estimar la demanda interposada per Cit Servipack, SA, amb domicili a Madrid, contra Coalplast, SL, amb domicili a Alcoi (Alacant), per considerar formalitzats els contractes el pagament dels quals es reclama i realitzades les prestacions convingudes, considerant com a prova suficient l'acceptació del deute per la reclamada amb el lliurament d'un pagaré per a la cancel·lació d'este i la seua devolució sense efecte per l'entitat financera encarregada del seu cobrament.
  
Conseqüentment, és procedent que Coalplast, SL, abone a Cit Servipack, SA, la quantitat de mil cinc-cents setanta-huit amb cinquanta-set euros (1.578,57 EUR) en concepte de ports no pagats i despeses de comissió en la gestió de cobrament d'un pagaré. Així mateix, la part reclamada haurà d'abonar a la reclamant els interessos legals que corresponguen sobre la quantitat indicada en el període comprés des de la data de la interposició de la demanda el 15 de maig de 2002 fins a la data d'execució del present laude. Contra esta resolució arbitral es pot interposar únicament recurs d'anul·lació davant de l'Audiència Provincial, que haurà de presentar-se dins dels 10 dies següents al de la notificació del laude, o d'aclariment, dins dels cinc dies següents al de la notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta en el lloc i data indicats.